# Samfundsøkonomi og cost-benefit analyseri uddannelsessektoren

#### Om os

Incentive Partners er et konsulenthus, der er specialister i økonomisk analyse. Vi arbejder for en række af Danmarks førende offentlige og private virksomheder herunder Novo Nordisk, Københavns Lufthavne, Scandlines, DSB, Dansk Industri, Transportministeriet, Trafikstyrelsen og Finansministeriet.

Vi har ambitioner om at udbrede økonomiske analyser som en vigtig del af den politiske beslutningsproces til flere sektorer. Vi vil være de bedste i branchen og ønsker derfor at være på forkant med udviklingen i samarbejde med dygtige studerende.

#### Samfundsøkonomi i uddannelsessektoren

Det er regeringens målsætning, at der inden 2015 skal være 95% af en ungdomsårgang, som skal afslutte en ungdomsuddannelse. For at kunne nå målet er det altafgørende, at indsatsen prioriteres rigtigt, således at der bliver skabt mest værdi for pengene. Der skal opstilles målekriterier og sammenlignes erfaringer og resultater mellem de forskellige kommuner og uddannelsesinstitutioner. ”Samfundsøkonomiske vurderinger” kan blive det redskab, der sikrer, at regeringen når sin målsætning.

Redskabet har vist sit værd i mange andre sektorer (bl.a. transportsektoren, miljøsektoren og sundhedssektoren), hvor det har sikret høj samfundsøkonomisk værdi for pengene, transparent prioritering og et fælles diskussionsgrundlag.

Så hvorfor ikke komme i gang i uddannelsessektoren?

Vi foreslår at vælge 1-2 konkrete gennemførte projekter som pilotprojekt. Som et led i analysen af disse projekter, kan den første metodeudvikling finde sted, ligesom resultaterne kan præsenteres og diskuteres med forskellige interessenter. Vi hjælper med at finde relevante pilotprojekter.

For hvert pilotprojekt vil der være en række ulemper og fordele. Formentlig vil de direkte ulemper ved tiltag i uddannelsessektoren primært bestå af penge til de forskellige tiltag. De primære fordele er formentlig en øget livsindkomst (og dermed værdi) for den enkelte person, der berøres af tiltaget. Men der kan være mange andre ting, som skal belyses.

Resultatet af projektet skal være et bud på, om det enkelte pilotprojekt har været en gevinst for samfundet. Om fordelen har været større eller mindre end ulemperne.

#### Om den studerende

Du læser sandsynligvis økonomi eller statskundskab, er blandt de dygtigste på din årgang og har interesse for prioritering og økonomiske analyser.

#### Kontaktoplysninger

Jonas Herby
Tlf: 27282748
Email: jh@incentivepartners.dk

Incentive Partners
Birkerød Kongevej 137E
[www.incentivepartners.dk](http://www.incentivepartners.dk)
[www.blog.incentivepartners.dk](http://www.blog.incentivepartners.dk)

#### Hvad kan Incentive Partners tilbyde

Vi tilbyder et samarbejde i et dynamisk, seriøst og uformelt miljø, der er præget af entreprenørånd og hvor faglighed og gå på mod værdsættes.

Her kan du sparre med konsulenter, der har stor erfaring i samfundsøkonomiske analyser. Vi kan desuden hjælpe med data, kontakter m.m., der kan blive relevant i projektforløbet.